

**Valsts informācijas un komunikācijas tehnoloģiju pārvaldības vadītāju forums**

23.04.2025. sanāksmes protokols

Valsts informācijas un komunikācijas tehnoloģiju (turpmāk – IKT) pārvaldības vadītāju forumā (turpmāk – Forums) piedalās:

Foruma priekšsēdētājs:

**Gatis Ozols** – Viedās administrācijas un reģionālās attīstības ministrijas (turpmāk – VARAM) valsts sekretāra vietnieks digitālās transformācijas jautājumos.

Foruma priekšsēdētāja vietnieks:

**Lauris Linabergs** – VARAM Valsts informācijas un komunikācijas tehnoloģiju attīstības departamenta (turpmāk – VIKTAD) direktors.

Foruma locekļi, pārstāvot ministrijas, Valsts kanceleju, Saeimas Administrāciju un Latvijas Pašvaldību savienību:

**Aldis Apsītis** – Valsts kancelejas Informācijas tehnoloģiju departamenta vadītājs;

**Aiga Balode** – Veselības ministrijas valsts sekretāra vietniece digitalizācijas un pārmaiņu vadības jautājumos;

**Uģis Bisenieks** – VARAM Valsts pakalpojumu un datu pārvaldības departamenta direktors;

**Aija Grīnberga** – Labklājības ministrijas (turpmāk – LM) valsts sekretāra vietniece administratīvajos jautājumos;

**Daiga Holma** – Klimata un enerģētikas ministrijas attīstības vadītāja;

**Guntars Krasovskis** – Latvijas Pašvaldību savienības padomnieks;

**Guntars Lorencis** – Satiksmes ministrijas (turpmāk – SM) Administratīvā departamenta Dokumentu un elektroniskās pārvaldes nodaļas vadītājs;

**Alvils Pierhurovičs** – Ekonomikas ministrijas Informācijas tehnoloģiju departamenta direktors;

**Jevgeņijs Ugorenko** –Saeimas Administrācijas informācijas un komunikācijas tehnoloģiju nodaļas vadītāja vietnieks.

Foruma locekļi, pārstāvot valsts pārvaldes institūcijas, kas sniedz IKT koplietošanas pakalpojumus:

**Egita Rudzīte** – Valsts digitālās attīstības aģentūras (turpmāk – VDAA) direktora vietnieka elektroniskās pārvaldes jautājumos p.i., Informācijas sistēmu attīstības departamenta direktore;

**Āris Dzērvāns** – Iekšlietu ministrijas Informācijas centra priekšnieks;

**Norberts Tālers** – Centrālās statistikas pārvaldes (turpmāk – CSP) priekšnieka vietnieks.

Pieaicinātie dalībnieki:

**Aigars Mačiņš –** AS “Emergn” risinājumu arhitektūras prakses vadītājs, Latvijas atvērto tehnoloģiju asociācijas (LATA) valdes loceklis;

**Andrejs Vīks** – LM Informācijas tehnoloģiju departamenta direktors;

**Andris Logins** – LM Informācijas tehnoloģiju departamenta direktora vietnieks;

**Guna Margēviča** – VARAM Projektu pārvaldības departamenta (turpmāk – PPD) direktora vietniece;

**Guntis Ieviņš** – VARAM VIKTAD Informācijas un komunikācijas tehnoloģiju pārvaldības un arhitektūras nodaļas vadītājs;

**Ilze Piševa** – Tiesu administrācijas (turpmāk – TA) Informācijas sistēmu un tehnoloģiju departamenta Informācijas sistēmu attīstības nodaļas vadītāja;

**Inese Barbare** – LM Informācijas tehnoloģiju departamenta ANM projekta “DigiSoc” vadītāja;

**Jānis Upmanis** – Valsts ieņēmumu dienesta (turpmāk – VID) ģenerāldirektora vietnieks;

**Jānis Ziediņš -** Kultūras informācijas sistēmu centra (turpmāk – KISC) direktora vietnieks digitālās attīstības jautājumos;

**Jorens Liopa** – VDAA direktors;

**Juris Gaiķis** – SIA "Latvijas Digitālās veselības centrs" (turpmāk – LDVC) vadītājs;

**Juris Stumps** – AS “Emergn” pārstāvis;

**Kristaps Zēlavs** – TA Informācijas sistēmu un tehnoloģiju departamenta E-lietas programmas projektu vadītājs;

**Lita Marnauza –** AS “Emergn” pārstāve;

**Līga Indriksone** – KISC Projektu attīstības nodaļas informācijas tehnoloģiju projektu vadītāja;

**Madara Petrova** –VARAM PPD informācijas un komunikācijas tehnoloģiju pārvaldības procesu vadītāja;

**Māris Kumerdanks** – TA Informācijas sistēmu un tehnoloģiju departamenta direktors;

**Mārtiņš Zviedris –** VID Informātikas pārvaldes Informācijas un komunikācijas tehnoloģiju arhitekts;

**Monta Balode** – VARAM VIKTAD Digitālās transformācijas investīciju pārvaldības nodaļas informācijas un komunikācijas tehnoloģiju pārvaldības procesu vadītāja;

**Nils Kolečis** – LDVC Informāciju sistēmas daļas vadītāja p.i. un metodoloģijas speciālists;

**Oskars Pakers** – SIA “ZZ Dats” Tehniskais direktors;

**Raitis Misa** –VARAM PPD informācijas un komunikācijas tehnoloģiju pārvaldības procesu vadītājs;

**Toms Štālbergs** - VARAM VIKTAD Informācijas un komunikācijas tehnoloģiju pārvaldības un arhitektūras nodaļas informācijas un komunikācijas tehnoloģiju pārvaldības procesu vadītājs;

**Uģis Jurševics** –VARAM PPD direktors;

**Uldis Jansons** – Būvniecības valsts kontroles biroja Informācijas sistēmu departamenta direktors.

Forumā nepiedalās:

**Agnese Zariņa** – SM Sakaru departamenta direktora vietniece, Elektronisko sakaru un pasta nodaļas vadītāja;

**Kaspars Āboliņš** – Iekšlietu ministrijas valsts sekretāra vietnieks;

**Ilmārs Kamarūts** – Ārlietu ministrijas Informācijas tehnoloģiju departamenta direktors;

**Dace Zaļkalne** – Izglītības un zinātnes ministrijas Informācijas tehnoloģiju departamenta direktore;

**Ģirts Auškāps** – ZM Administratīvā departamenta direktors;

**Edgars Liepiņš** – AiM Informācijas un komunikācijas tehnoloģiju departamenta direktors;

**Guna Puce** – Tieslietu ministrijas Informācijas tehnoloģiju pakalpojumu pārvaldības procesu vadītāja;

**Guntars Putāns** – Finanšu ministrijas Finanšu un darbības nodrošinājuma departamenta Informātikas nodaļas vadītājs;

**Baiba Mūrniece** – Kultūras ministrijas valsts sekretāra vietniece kultūrpolitikas jautājumos.

**Armands Magone** – KISC direktors;

**Evijs Taube** – Valsts akciju sabiedrības “Latvijas Valsts radio un televīzijas centrs” valdes loceklis.

Kopumā Forumā klātienē un attālināti piedalījās ~ 129 dalībnieki.

Forumu vada: G. Ozols

Protokolē: M. Petrova

Vieta: klātienē Rīgā, Peldu ielā 25, 409. telpā, kā arī attālināti MS Teams, ieraksts pieejams šeit: [Sanāksmes videoieraksts](https://www.youtube.com/watch?v=KsDQYYLmPEs)

**G. Ozols** atklāj Forumu un informē par darba kārtību.

**1.**

**VARAM un VDAA aktualitātes**

*G. Ozols (VARAM), J. Liopa (VDAA)*

G. Ozols (VARAM):

* Informē, ka Forumā paplašinātā sastāvā tiek izskatītas un apstiprinātas vai precizētas digitālās pārvaldes attīstības jomu arhitektūras (horizontālās un nozares). Foruma formāts ļauj piesaistīt plašu interesentu loku gan no valsts pārvaldes, gan privātā sektora. Plānots, ka arī turpmākie Forumi, kuros tiks izskatītas jomu arhitektūras, notiks paplašinātā sastāvā.
* Arhitektūru izstrādes mērķis ir nodrošināt vienotus principus un dokumentētu pieeju, kā tiek pārvaldīta publiskās pārvaldes risinājumu sadarbspēja un ilgtspēja. Viena sadaļa ir principi, kas attiecas uz visu jomu arhitektūrām, otra – horizontālo jomu arhitektūras, kas pārklāj ikvienu nozari, un trešā – specifiskās nozaru jomu arhitektūras, kur redzams, kā nozarē notiek IT organizācija un kā tā saskaras ar citām nozaru un horizontālajām jomām. Forumos izskatītās un apstiprinātās arhitektūras ir publicētas VARAM mājaslapā (horizontālo jomu arhitektūras: <https://www.varam.gov.lv/lv/horizontalo-jomu-arhitekturas>, nozaru jomu arhitektūras: <https://www.varam.gov.lv/lv/nozaru-jomu-arhitekturas>).
* Tuvākā laikā tiks izsludināts atklāts konkurss uz nodibinājuma “Mākslīgā intelekta centrs” direktora amatu.
* Otrdien, 22. aprīlī, Ministru kabinetā tika prezentēts birokrātijas mazināšanas plāns, kur liela daļa uzdevumu ir saistīti ar digitālās pārvaldes pakalpojumu digitalizāciju. Ikviena nozare tiek aicināta ar to iepazīties, īpaši no pakalpojumu un IT attīstības perspektīvas, kam nepieciešams pievērst uzmanību, plānojot turpmāko attīstību. Pirmkārt, uzsvars ir uz vienreizes principu, kad iestādes savstarpēji apmainās ar informāciju, nepieprasot iedzīvotājiem to atkārtoti iesniegt. Otrkārt, proaktīva pakalpojumu nodrošināšana, kas paredz plānu ieviest kontu reģistru (iedzīvotāji varētu saņemt pabalstus proaktīvā veidā, ne tikai pēc iesnieguma iesniegšanas). Treškārt, notifikācijas par pieņemtajiem pozitīvajiem administratīvajiem aktiem.
* Š.g. 14. maijā VARAM sadarbībā ar *Meta* un Latvijas Universitātes Matemātikas un informātikas institūtu organizēs semināru par atvērtiem mākslīgā intelekta risinājumiem valsts pārvaldē, pielietojot *Meta Llama* modeli.

J. Liopa (VDAA):

* Šodien aizvadīta pirmā sanāksme par publiskās pārvaldes smilškastes izveidi. Plānots paplašināt domu biedru grupu, kā arī meklēt jaunus, prototipēšanai gatavus potenciālos risinājumus, kurus varētu attīstīt publiskās pārvaldes smilškastē. Sanāksmes plānotas reizi mēnesi.
* VDAA ir prezentējis savu redzējumu Finanšu ministrijas realizētajā iepirkumu procesa pilnveides darba grupā, proti, piedāvājot IKT publisko iepirkumu centra izveidi VDAA ietvaros (IKT publisko iepirkumu kompetences centralizēšana). Tas nozīmētu to, ka VDAA pēc nepieciešamības nodrošinātu valsts pārvaldes iestādēm vai pašvaldībām, kurām nav nepieciešamās kompetences, piemēram, gan noteiktu līgumprojektu izstrādi, gan tehniskās specifikācijas atbalsta pakalpojumus tieši IKT iepirkumu jomas centralizācijas ietvaros.
* VDAA ir uzņēmies tehniskā līmenī izstrādāt Valsts pārvaldes modernizācijas jomas arhitektūras sadaļu par mākslīgo intelektu, tuvākajā laikā plānots uzsākt interviju ciklu. Nākamajos Forumos VDAA prezentēs esošo situācijas aprakstu un citu valstu pieredzi un praksi tieši mākslīgā intelekta izmantošanā uz koplietošanas risinājumiem.

**2.**

**E-lietas jomas mērķarhitektūra**

*K. Zēlavs (TA)*

Prezentācijas datne: E-lietas jomas arhitektūras prezentācija.pdf

Dokumenta datne: E-lietas jomas mērķarhitektūras apraksts uz 16.04.2025.pdf

Pieņemt zināšanai sniegto prezentāciju.

K. Zēlavs informē par jomas mērķarhitektūrā veiktajiem precizējumiem atbilstoši saņemtajiem komentāriem. Visā dokumentā veikti redakcionāli tehniski labojumi, t.sk. akronīmu korekcijas, terminu precizēšana (no “domēna arhitektūras” uz “jomas arhitektūru”). Jomas mērķarhitektūras tvērums papildināts ar precīzu iestāžu lomu sadalījumu un to sistēmu uzskaitījumu. Mērķi un principi saskaņoti atbilstoši VARAM izstrādātajām vadlīnijām. Jomas mērķarhitektūrā labotas nekonsekventi vai nepilnīgi aizpildītās funkcijas, resursu un sistēmu apraksti, t.sk. precizētas vizualizācijas. Ir pabeigta ceļa karte, strukturēts pasākumu plāns, precizētas prioritātes, termiņi un to avoti. Veikta mijiedarbības ar citām jomām novērtēšana. Aprakstīti un formulēti riski, uzmanību pievēršot kiberdrošībai, normatīvo aktu izmaiņu un resursu riskiem. Aktualizēta dokumenta prezentācija.

Komentāri, atbildes uz jautājumiem:

* Arhitektūras dokumentā nav veiktas izmaiņas biznesa līmenī.
* Ā. Dzērvāns skaidro par IeM IC plānoto projektu/ aktivitāti mērķarhitektūras tvērumā – primārais fokuss ir uz VTEB lietām (jaunās apvienotās tiesu ekspertīžu biroja vajadzības). IeM IC strādās pie materiāla (kriminālprocesa lietas, kur ir vajadzīgi apliecinājumi par nodarītajiem miesas bojājumiem) digitalizēšanas. Projekta pamatuzdevums ir samazināt dokumentus papīra formā un padarīt procesu digitālu gan iztiesāšanas, gan izmeklēšanas posmā.

G. Ozols (VARAM): mainīt E-lietas jomas mērķarhitektūras statusu uz “Apstiprināta” (publicēta šeit: <https://www.varam.gov.lv/lv/nozaru-jomu-arhitekturas>).

**3.**

**Datu analīzes jomas mērķarhitektūra**

*N. Tālers (CSP)*

Dokumenta datne: Jomas\_merkarhitekturas apraksts\_DatuAnalize\_14042025.pdf

N. Tālers informē, ka dokumentā ir veiktas redakcionālas izmaiņas un nav mainīts tā saturs. Mērķarhitektūras pamatā ir četri pakalpojuma virzieni datu analīzes jomā: drošās vides kā tehnoloģiskās platformas pakalpojums, datu analīzes pasākumu kā pakalpojumu piedāvājums, datu vākšanas sistēma kā platforma un datu vākšana kā process. Dokumentā uzsvērta sadarbspēja ar VIRSIS un DAGR.

Komentāri:

* G. Ozols uzsver, ka CSP pakalpojumi ir svarīgi gan saistībā ar mākslīgā intelekta akta ieviešanu, gan ar datu analītikas pakalpojumu attīstību, lai nodrošinātu, ka valsts pārvaldei ir šāda drošā vide, caur kuru var tikt pirmsapstrādāti personas dati, lai tos varētu nodot tālāk dažādiem analītikas un trenēšanas lietojumiem.
* CSP risinājumi, kas kā lietojumscenāriji būs pieejami iestādēm: drošā apstrādes vide gan kā pakalpojums, kurā CSP var piedalīties datu integrācijā un datu apstrādē kādas iestādes vajadzībām, gan arī kā tehnoloģiskā platforma (rīku kopums, kur CSP piedāvātu un iestādes pašas varētu izvietot sev nepieciešamos datus un apstrādāt). Tas pats attiecas arī uz datu vākšanu, anketēšanu vai jebkādas citas struktūras informācijas iegūšanu no kādas citas iestādes vai organizācijas. Interesenti aicināti sazināties ar CSP, lai vienotos par to, ka CSP vāc noteiktus datus. Tāpat interesentiem ir iespēja pašiem izmantot šo vidi, lai iegūtu sev vajadzīgo informāciju no saviem respondentiem. Projekta izstrādes gaitā būs pieejama detalizētāka informācija.

G. Ozols (VARAM): publicēt Datu analīzes jomas mērķarhitektūru VARAM tīmekļvietnē ar statusu “Apstiprināta” (šeit: <https://www.varam.gov.lv/lv/horizontalo-jomu-arhitekturas>).

**4.**

**Muitas jomas mērķarhitektūra**

*M. Zviedris (VID)*

Prezentācijas datne: Muitas\_joma\_MZ\_izmainas\_23\_04\_2025.pdf

Dokumenta datne: Muitas jomas arhitektura.pdf

Pieņemt zināšanai sniegto prezentāciju.

M. Zviedris informē, ka dokumentā ir veiktas redakcionālas izmaiņas atbilstoši saņemtajiem komentāriem. Ir veikta pakalpojumu un pasākumu sasaiste, katrām pakalpojumu izmaiņām ieviesti pasākumi, kuros konkrētie pakalpojumi mainīsies. Ir detalizēta SVID analīze, pievienots papildu uzsvars par muitas nozares centralizētu regulējumu Eiropas līmenī un plānotajām izmaiņām darbību centralizācijai.

G. Ozols (VARAM): mainīt Muitas jomas mērķarhitektūras statusu uz “Apstiprināta” (publicēta šeit: <https://www.varam.gov.lv/lv/nozaru-jomu-arhitekturas>).

**5.**

**Labklājības jomas mērķarhitektūra**

*I. Barbare (LM)*

Prezentācijas datne: LM\_prezentācija\_arh.pdf

Dokumenta datne: LM\_domēna\_arhitektūra\_v04\_Melnraksts.pdf

Pieņemt zināšanai sniegto prezentāciju.

Komentāri, atbildes uz jautājumiem:

* J. Liopa, atbildot uz prezentācijā izskanējušo, ka “VDAA nav pārliecinošs sadarbības partneris (nepietiekama kapacitāte horizontālu sadarbības jautājumu risināšanā)”, aicina LM sazināties ar VDAA, ja ir nepieciešami jebkādi uzlabojumi sniegtajos pakalpojumos vai komunikācijā.
* I. Barbare skaidro, ka dati pieder pašvaldībām, bet sistēmas turētājs ir LM, līdz ar to ir uzsākts darbs pie katalogu izveides, klasifikatoru novienādošanas, vienādas pieejas izstrādes visām pašvaldībām. Tiek apzinātas katras pašvaldības vēlmes par nepieciešamajiem papildinājumiem, lai visas var iekļauties vienotā procesā. Pēc tam tiks uzsākts darbs pie sistēmas uzturēšanas un vadības attīstības scenārija, kurā iekļausies arī Latvijas Pašvaldību savienība, kopīgi veidojot nākamos attīstības soļus. Standartizācija būs daļa no “DigiSoc” projekta.
* Ā. Dzērvāns aicina LM sazināties ar IeM IC, jo š.g. beigās plānots izslēgt NPAIS, sistēma traucē modernizēt IeM IC infrastruktūru. Ja LM tā ir aktuāla, tad nepieciešams vienoties par sistēmas nodošanu LM.
* U. Bisenieks aicina LM pārskatīt normatīvo regulējumu, paredzot, ka pašvaldība ir datu radītājs un galvenais pārzinis, bet LM kļūst par līdzpārzini noteiktiem uzdevumiem, piemēram, lemjot par datu piekļuvēm. Nepieciešams juridiski skaidrs risinājums, lai nebūtu 43 neatkarīgi pārziņi. Aicina LM šajā jautājumā konsultēties ar VARAM.
* I. Barbare skaidro, ka “DigiSoc” ir API iespēja, var pieslēgties, ja dati ir standartizēti, risinājums piedāvā šādu apmaiņu.
* Ā. Dzērvāns skaidro, ka no arhitektūras viedokļa tiek būvēta atvērta sistēma, kur pašvaldībām ir rīcības brīvība, jo pašvaldības ir neatkarīgas institūcijas. Līdz ar to ir izvēlēts atvērtais mehānisms, kur pašvaldība var izvēlēties, vai lieto centrālo sistēmu vai lieto savu sistēmu un integrējas. Ideja par koplietošanas komponentēm ir laba, bet uz šo jāskatās valsts līmenī (koplietošanas bibliotēka).
* L. Linabergs aicina vienoties, kurā no jomu mērķarhitektūrām iekļaujas AVIS.
* I. Barbare skaidro, ka LM ir uzsākts darbs pie normatīvā regulējuma izstrādes, kas noteiktu pašvaldībām obligātu digitālo datu ievadi par sociālo jomu darba sistēmās (par brīvās iniciatīvas pakalpojumiem, sociāliem pakalpojumiem u.c.). Tā kā SOPA tiks atslēgta, tad pašvaldībām būs jālieto DigiSoc platforma. Pieslēgšanās DAGR ar datu nodošanu pilnā apjomā plānota 2. kārtā (projekta termiņš 2026. gada 31. maijs). SOPA dati jau šobrīd ir pieejami DAGR.

G. Ozols (VARAM): publicēt Labklājības jomas mērķarhitektūru VARAM tīmekļvietnē ar statusu “Apspriešanā” (šeit: <https://www.varam.gov.lv/lv/nozaru-jomu-arhitekturas>). Iestādes tiek aicinātas iepazīties ar dokumentu un sniegt komentārus LM.

**6.**

**Būvniecības valsts kontroles biroja informācijas sistēmas un to pārvaldība**

*U. Jansons (BVKB)*

Prezentācijas datne: Prezentacija\_Uldis\_IKT\_padomei\_final.pdf

Pieņemt zināšanai sniegto prezentāciju.

Komentāri:

* G. Ozols aicina VIRSIS reģistrēt visus pieejamos pakalpojumus.

**7.**

**Atvērtā arhitektūra**

*A. Mačiņš (Emergn)*

Prezentācijas datne: Open\_architecture\_VARAM\_2025.pdf

Pieņemt zināšanai sniegto prezentāciju.

**8.**

**Dažādi**

* Nākamais Forums plānots š.g. 21. maijā. VARAM aicina par jomu mērķarhitektūrām atbildīgos pieteikties prezentēšanai Forumā.
* L. Linabergs informē, ka tuvākā laikā TAP tiks virzītas izmaiņas IKT pārvaldības normatīvajā regulējumā (plānotās izmaiņas tika prezentētas š.g. 5. marta Forumā).

Foruma priekšsēdētājs G. Ozols

Protokoliste M. Petrova

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU